***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2015. december 17.**

**Javaslat a Bartók Kamaraszínház és Művészetek Háza igazgatói pályázatának kiírására**

**Előadók:** az oktatási, kulturális, ifjúsági és sportbizottság elnöke

 az ügyrendi, igazgatási és jogi bizottság elnöke

**Előkészítő:** dr. Petánszki Lajos, osztályvezető

Bokor Zsuzsanna kulturális ügyintéző

**Meghívott:** -

**Véleményező bizottságok:**

oktatási, kulturális, ifjúsági és sportbizottság 2015.12.08.

ügyrendi, igazgatási és jogi bizottság 2015.12.09.

**A napirendi pont rövid tartalma:** A Bartók Kamaraszínház és Művészetek Háza igazgatójának magasabb vezetői megbízatása 2016. június 30-án lejár. A pályázatot a 2008. évi XCIX. törvény alapján legalább 6 hónappal a határozott idejű jogviszony megszűnése előtt meg kell hirdetni.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 44016/2015

Előkészítő aláírása: Bokor Zsuzsanna sk.

Igazgató / Osztályvezető aláírása: dr. Petánszki Lajos sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Horváth Petra sk.

Leadás dátuma: 2015.11.27.

Ellenőrzés dátuma: 2015.11.30.

Törvényességi észrevétel: van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

Egyéb megjegyzések:

**JAVASLAT**

**a Bartók Kamaraszínház és Művészetek Háza igazgatói pályázatának kiírására**

**Tisztelt Közgyűlés!**

Dr. Borsós Beáta, a Bartók Kamaraszínház és Művészetek Háza (röviden: BKMH) igazgatója határozott idejű vezetői megbízatása 2016. június 30-án lejár.

Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (továbbiakban: a Törvény) 39. § (4) bekezdése értelmében a szakmai munka folytonossága érdekében a pályázatot a munkáltatói jogkör gyakorlója **legalább hat hónappal** a határozott idejű jogviszony megszűnése előtt hirdeti meg. A pályázat benyújtásának határideje a közzétételtől számított harminc nap.

A 39.§ (10) bekezdése szerint ha a pályázat eredménytelen, úgy legkésőbb az eredménytelenségről szóló döntéstől számított harminc napon belül újra ki kell írni a pályázatot.

A Törvény 39. § (1) értelmében - az ebben a törvényben foglalt eltérésekkel – a leendő vezetővel a Munka Törvénykönyve vezető állású munkavállalókra vonatkozó rendelkezései alkalmazásával munkaviszonyt kell létesíteni, az alábbiak szerint:

 *„(2) A vezető feladatainak ellátására pályázatot kell kiírni.*

*(3) A pályázatot a munkáltatói jogkör gyakorlója írja ki, és* ***köteles a pályázati felhívást a minisztérium honlapján közzétenni.*** *A közzététel napjának a minisztérium honlapján való megjelenést kell tekinteni….*

*(5)* ***A pályázati felhívásnak tartalmaznia kell a vezetői munkakör betöltésének feltételeit, a javadalmazást, a munkaviszony kezdő és befejező időpontját, a munkába lépés napját, az előadó-művészeti szervezet éves költségvetésének tervezett fő előirányzatait, valamint a fenntartó által meghatározott, így különösen az előadó-művészeti szervezet művészi arculatával, művészeti vezetésének módjával, teljesítménymutatóival, a foglalkoztatással kapcsolatos,*** *továbbá a nemzeti és* ***a kiemelt előadó-művészeti szervezetek esetében a 17. § (3) és (4) bekezdésében foglaltakkal összefüggő további tartalmi követelményeket.*** *A pályázati kiíráshoz kapcsolódóan pályázati dokumentáció vagy személyes konzultáció lehetőségének biztosításával megfelelő tájékoztatást kell nyújtani a pályázó számára a szervezetről, beleértve annak aktuális gazdasági helyzetét is.*

A Törvény 17.§. (1) bekezdése értelmében a kiemelt előadó-művészeti szervezetnek minősített színház, balett- és táncegyüttes esetén ... az előadó-művészeti szervezet szakmai programja megvalósításához művészeti támogatás, a szervezet feladatellátással összefüggő működési kiadásaihoz működési támogatás illeti meg. A Törvény 17. § (3) és (4) bekezdése az általános és a művészeti támogatás mértékének megállapításához szükséges szempontokat, adatsorokat határozza meg. Erről évente többször jelentést kell küldenünk az NKA Előadó-művészeti Irodája részére. Az előadásszámot, nézőszámot stb. az októberben elfogadott, BKMH-val kötött ún. Fenntartói megállapodásban a közgyűlés már meghatározta.

A Törvény 39.§-a a vezetői pályázattal kapcsolatosan még az alábbiakat írja elő:

*(6)* ***A munkáltatói jogkör gyakorlója a pályázatok véleményezésére szakmai bizottságot kér fel, melynek tagjai:***

***a) az érintett bizottság négy,***

***b) a miniszter egy,***

***c) az előadó-művészeti szervezet közalkalmazotti tanácsának egy,***

***d) a reprezentatív szakszervezet egy, továbbá***

***e) a munkáltatói jogkör gyakorlójának két***

***képviselője.***

Az a) pontban megjelölt „érintett bizottság” a Színházművészeti Bizottság, az Előadó-művészeti Iroda honlapján megjelent közlemény szerint a Bizottság tagjai:

1. Vasvári Csaba (színművész) elnök

2. Fekete Péter (a békéscsabai Jókai Színház igazgatója, rendező)

3. Novák János (a Kolibri Színház igazgatója, zeneszerző, rendező)

4. Oberfrank Pál (a Veszprémi Petőfi Színház igazgatója)

5. Lőrinczy György (a Budapesti Operettszínház főigazgatója)

A pályázat meghirdetésével egyidejűleg fel kell kérni a Színházművészeti Bizottságot, az emberi erőforrások miniszterét, valamint az intézményi szakszervezetet és közalkalmazotti tanácsot, hogy delegáljanak tagot a szakmai bizottságba. Az önkormányzatnak mint fenntartónak és a munkáltatói jogkör gyakorlójának 2 személyt kell megjelölnie.

A Törvény 39.§ (7)-től (12) bekezdésig tartalmaz további előírásokat a pályázat kiírásáról:

*(7) A szakmai bizottság a pályázatokat értékeli és támogatott pályázatnak azt minősíti, amely a pályázatok véleményezésén jelenlevő bizottsági tagok többségének támogató szavazatát megkapta.* ***A szakmai bizottság több pályázatot is minősíthet támogatottnak.******A szakmai bizottság üléséről, és a szavazás eredményéről írásbeli jegyzőkönyv készül,*** *amelynek a pályázatok értékelésére és a szavazás eredményére vonatkozó részét ismertetni kell a döntéshozóval, és a helyben szokásos módon közzé kell tenni. A szakmai bizottság képviselői ismertetik javaslatukat a fenntartónak a pályázatokat elbíráló szakbizottsági ülésén is. A szakmai bizottság tagjai közreműködésükért díjazásban nem részesülnek, de igazolt költségeik megtérítésére jogosultak.*

*(8)* ***A pályázatokat a benyújtási határidőt követő harminc napon belül kell elbírálni.***

*(9)* ***A munkakör betöltéséről - a szakmai bizottság véleményét is mérlegelve - a munkáltatói jogkör gyakorlója harminc napon belül, önkormányzati fenntartó esetén a következő képviselő-testületi ülésén dönt.*** *...... A döntést a szakmai bizottság véleményével együtt nyilvánosságra kell hozni. A munkáltatói jogkör gyakorlója a sikeres pályázat egy példányát a döntést követő 15 napon belül a kijelölt szerv részére megküldi….*

*(11) Eredménytelen pályázati eljárás esetén a korábbi vezető, vagy annak helyettese határozott időre, de legfeljebb az új vezető kinevezéséig megbízható a vezetői feladatok ellátásával.*

*(12) A benyújtott pályázat tartalma - törvény eltérő rendelkezése hiányában - csak a pályázó beleegyezésével közölhető harmadik személlyel. Sikertelen pályázat esetén a pályázó részére a pályázati anyagot vissza kell juttatni. Ha a pályázó az általa benyújtott, személyes adatokat tartalmazó adathordozót a pályázat elbírálási határidejétől számított kilencven napon belül nem veszi át, azokat meg kell semmisíteni és személyes adatait törölni kell.*

A Törvény a vezető végzettségével kapcsolatban az alábbi szabályozást tartalmazza:

***40. §*** *(1)* ***A vezető munkakörének ellátásával szakirányú felsőfokú végzettséggel és legalább ötéves szakmai gyakorlattal rendelkező személy bízható meg****. E paragrafus tekintetében szakirányú felsőfokú végzettségnek minősül a felsőfokú oktatási intézményben szerzett, az intézmény alaptevékenységének megfelelő diplomával vagy oklevéllel, vagy jogász vagy közgazdász oklevéllel tanúsított végzettség….*

*(3) Szakmai gyakorlatnak minősül a valamely előadó-művészeti szervezetnél, a szervezet alaptevékenységének megfelelő és ahhoz közvetlenül kapcsolódó munkakörben, munkavégzésre irányuló egyéb jogviszony esetében pedig az ilyen feladatkörben eltöltött idő….*

*(5) Eltérő megállapodás hiányában a vezető a munkaszerződés megkötéséig köteles fennálló közalkalmazotti jogviszonyát megszüntetni, ha a munkáltató a foglalkoztatott kérelmére nem biztosít fizetés nélküli szabadságot.*

A vezetői megbízatás maximum 5 évre szól:

***41. §*** *(1)* ***A munkaviszony legfeljebb öt évre jön létre.*** *….*

*(5) Az állami vagy önkormányzati fenntartású előadó-művészeti szervezet vezetőjének határozott idejű munkajogviszonyát rendes felmondással megszüntetni nem lehet.*

***42. §*** *A miniszter a pályázati eljárásról a munkáltatói jogkör gyakorlójától tájékoztatást kérhet.”*

A fentiek figyelembevételével állt össze a mellékelt pályázati felhívás, amely a fentiek értelmében abban tér el a többi intézményétől, hogy költségvetési adatokat, valamint a Törvény által előírt egyéb mutatószámokat is tartalmaz, továbbá a Munka Törvénykönyve szerinti vezetői megbízást készít elő.

Az előterjesztést az oktatási, kulturális, ifjúsági és sportbizottság a december 8-ai ülésén tárgyalta és 7 igen, egyhangú szavazattal támogatta a határozatot, és az önkormányzat részéről a pályázatokat véleményező szakmai bizottságba Gombos István, humán ügyekért felelős alpolgármester, és Sztankovics László, az OKIS elnöke delegálását támogatta.

Az ügyrendi, igazgatási és jogi bizottság december 9-én tárgyalta az előterjesztést, és 5 igen, egyhangú szavazattal közgyűlési tárgyalásra alkalmasnak ítélte.

A fentiek alapján az alábbi határozati javaslatot terjesztjük elő:

**HATÁROZATI JAVASLAT**

**Dunaújváros Megyei Jogú Város Közgyűlésének**

.../2015. (XII.17.) határozata

**a Bartók Kamaraszínház és Művészetek Háza igazgatói pályázatának kiírásáról**

1.) Dunaújváros Megyei Jogú Város Közgyűlése a Bartók Kamaraszínház és Művészetek Háza igazgatói álláshelyének betöltésére a határozat mellékletét képező pályázatot írja ki.

2.) Dunaújváros Megyei Jogú Város Közgyűlése utasítja a polgármestert, hogy gondoskodjon a pályázati felhívás megjelentetéséről a kormányzati honlapon.

**Felelős:** - a határozat végrehajtásáért:

 a jegyző

 - a határozat végrehajtásában vasló közreműködésért:

 a jogi és szervezési igazgatóság igazgatója

**Határidő:** 2015. december 30.

3.) Dunaújváros Megyei Jogú Város Közgyűlése a beérkező pályázatok véleményezésére a 2008. évi XCIX. törvény 39. § (6) alapján felállítandó szakmai bizottságba delegálja Gombos István, humán ügyekért felelős alpolgármestert, és Sztankovics Lászlót, az oktatási, kulturális, ifjúsági és sortbizottság elnökét. A Közgyűlés egyúttal utasítja a polgármestert, hogy gondoskodjon a bizottság többi tagjának felkéréséről.

**Felelős:** - a határozat végrehajtásáért:

 a polgármester

 - a határozat végrehajtásában való közreműködésért:

 a jogi és szervezési igazgatóság igazgatója

**Határidő:** 2015. december 30.

Dunaújváros, 2015.december 17.

 **Sztankovics László s.k. Tóth Kálmán s.k.**

 **az oktatási, kulturális, ifjúsági az ügyrendi, igazgatási és jogi**

 **és sportbizottság elnöke bizottság elnöke**